Nafarroako Parlamentuko Mahaiak, 2021eko otsailaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Next Generation suspertze-programa europarraren funtsak atzemateko proiektuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko otsailaren 1ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakien:

Nafarroako prentsak honako hau argitaratu zuen urtarrilaren 23an: “Nafarroako lehendakari María Chivitek, proiektu batzuk aurkeztu zizkion atzo Industria, Merkataritza eta Turismoko ministro Reyes Marotori. Proiektu horiekin, Foru Komunitateak Next Generation suspertze-programa europarraren funtsak atzeman nahi ditu. Madrilen egin den topaketa bat dator Nafarroako ekimenak hainbat jarduera-eremutan ezagutarazteko lehendakaria dagoeneko egiten ari denekin”.

Hori guztia ikusita, honako galdera hauek aurkezten dira, idatziz erantzun dakien:

– Zein proiektu aurkeztu zizkion, zehazki, Gobernuko lehendakariak, joan den urtarrilaren 22an, Industria, Merkataritza eta Turismoko ministroari? Zein da proiektu horien zerrenda?

– Haiek direla-eta zer erantzun jaso zuen ministroarengandik?

– Gisa horretako zenbat bilera izan ditu ministroekin edo beste agintari batzuekin helburu berarako? Zein proiektu egon da aurkezten bilera horretan eta beste batzuetan?

Iruñean, 2021eko urtarrilaren 25ean

Foru parlamentaria: Adolfo Araiz Flamarique